|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.jūnijā** | **Nr. GND/2024/\_\_\_\_\_** |
|  | **(protokols Nr. ; .p.)** |

**Par nekustamā īpašums Beļavas pagastā ar nosaukumu “Lira”**

**pircēja apstiprināšanu**

Gulbenes novada pašvaldības dome 2024.gada 25.aprīlī pieņēma lēmumu Nr. GND/2024/194 “Par nekustamā īpašuma Beļavas pagastā ar nosaukumu “Lira” pirmās izsoles rīkošanu, noteikumu un sākumcenas apstiprināšanu” (protokols Nr. 10; 26.p.).

2024.gada 13.jūnijā tika rīkota Gulbenes novada pašvaldības nekustamā īpašuma Beļavas pagastā ar nosaukumu “Lira”, kadastra numurs 5044 012 0309, kas sastāv no zemes vienības ar kadastra apzīmējumu 5044 012 0309 ar platību 2,91 ha un uz tās esošās mežaudzes 1,51 ha platībā (turpmāk – Nekustamais īpašums), pirmā izsole, kurā piedalījās trīs pretendenti. **Sabiedrība ar ierobežotu atbildību “IVASA”**, reģistrācijas Nr. 54103038471, juridiskā adrese “Māriņkalns”, Beļavas pagasts, Gulbenes novads, LV-4410, par augstāk nosolīto cenu 8360 EUR (astoņi tūkstoši trīs simti sešdesmit *euro*) ir ieguvusi tiesības pirkt nekustamo īpašumu.

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Publiskas personas mantas atsavināšanas likuma 34.panta otro daļu institūcija, kas organizē mantas atsavināšanu (9.pants), izsoles rezultātus apstiprina ne vēlāk kā 30 dienu laikā pēc šā likuma 30.pantā paredzēto maksājumu nokārtošanas, savukārt saskaņā ar šā likuma 30.panta pirmo daļu piedāvātā augstākā summa jāsamaksā par nosolīto nekustamo īpašumu divu nedēļu laikā, ja izsoles noteikumi neparedz citu termiņu; iemaksātā nodrošinājuma (16.pants) summa tiek ieskaitīta pirkuma summā.

Pirkuma maksa 2024.gada 13.jūnijā ir samaksāta pilnā apmērā.

Publiskas personas mantas atsavināšanas likuma 36.panta pirmā daļa cita starpā nosaka, ka publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu; nekustamā īpašuma pirkuma līgumu atvasinātas publiskas personas vārdā paraksta attiecīgās atvasinātās publiskās personas lēmējinstitūcijas vadītājs vai viņa pilnvarota persona.

Pamatojoties uz Pašvaldību likuma 10.panta pirmās daļas 16.punktu, 10.panta pirmās daļas 21.punktu, Publiskas personas mantas atsavināšanas likuma 30.panta pirmo daļu, 34.panta otro daļu, 36.panta pirmo daļu, saskaņā ar Gulbenes novada pašvaldības īpašuma novērtēšanas un izsoļu komisijas 2024.gada 13.jūnija Gulbenes novada pašvaldības nekustamā īpašuma Beļavas pagastā ar nosaukumu “Lira” izsoles gaitas protokolu Nr. GND/2.7.4/24/12, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldībai piederošā nekustamā īpašuma Beļavas pagastā ar nosaukumu “Lira”, kadastra numurs 5044 012 0309, kas sastāv no zemes vienības ar kadastra apzīmējumu 5044 012 0309 ar platību 2,91 ha un uz tās esošās mežaudzes 1,51 ha platībā, 2024.gada 13.jūnijā notikušās izsoles rezultātus.

2. Trīsdesmit dienu laikā pēc izsoles rezultātu apstiprināšanas slēgt nekustamā īpašuma pirkuma līgumu ar **sabiedrību ar ierobežotu atbildību “IVASA”**, reģistrācijas Nr. 54103038471, juridiskā adrese “Māriņkalns”, Beļavas pagasts, Gulbenes novads, LV-4410, par šā lēmuma 1.punktā minētā nekustamā īpašuma pārdošanu par nosolīto cenu 8360 EUR (astoņi tūkstoši trīs simti sešdesmit *euro*).

3. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Gulbenes novada pašvaldības domes priekšsēdētājs A.Caunītis